૧ના અંકથી શરૂઆત કરીએ તો સંતાન મળે, દેવ મળે. ૨ના અંકથી શરૂઆત કરીએ તો વશીકરણ થાય. ૩ના અંકથી શરૂઆત કરીએ તો ધન મળે. ૪ના અંકથી શરૂઆત કરીએ તો શત્રુનો નાશ થાય. ૫નાઅંકથી શરૂઆત કરીએ તો પ્રસિદ્ધિ મળે. ૬નો અંક મારણનો પ્રયોગ છે, સાથે ઈચ્છિત કન્યાપ્રાપ્તિ કરાવે છે. ૭ના અંકથી શરૂઆત કરીએ તો અન્યને વશ કરી શકો. ૮ના અંકથી શરૂઆત કરીએ તો તત્કાળ શત્રુનો નાશ થાય છે. ૯ના અંકથી શરૂઆત કરીએ તો સર્વ સિદ્ધ થાય છે.આકર્ષણમાં ह्रीं, વશીકરણમાં कलीं, ધનમાં श्रीं અને રોગમાંથી મુક્તિ માટે कलां બીજોથી યંત્રને આવૃત્ત કરીને સિદ્ધ કરવું. યંત્ર સાથે વશીકરણના મંત્ર અને સૂર્યના મંત્ર દ્વારા યંત્રને બળવાન કરીને ધાર્યા પરિણામ મળે છે. દિન અને મુહૂર્ત પણ પોતાના આશય મુજબ નક્કી કરી લેવા, યંત્રને અત્તર અને કુમકુમ વડે પૂજન કરવું. ધૂપ અને દીપ દરરોજ કરવા. ઇતિ શુભમ.